Ο **Τόμας Μονκ Μέισον** (αγγλικά: Thomas Monck Mason‎‎, 1803–1889) ήταν φλαουτίστας, συγγραφέας και αεροστατιστής. Έγραψε σχετικά με τις πτήσεις αεροστάτων και τη θεολογία. Χρεωκόπησε μετά την ενοικίαση εκ μέρους του θεάτρων του Λονδίνου για την πραγματοποίηση παραστάσεων όπερας.

Βιογραφία
---------

Ο Μονκ Μέισον γεννήθηκε το 1803. Σπούδασε σχετικά με το φλάουτο στο εξωτερικό και ολοκλήρωσε την εκπαίδευση του στο κολλέγιο Τρίνιτυ του Δουβλίνου. Συνέθεσε πληθώρα έργων όπερας ενώ έγινε και επαγγελματίας φλαουτίστας.

Ο Μονκ Μέισον αναπαρίσταται σε πίνακα ζωγραφικής προετοιμάζοντας πτήση με αερόστατο μαζί με τους Τσαρλς Γκριν και Ρόμπερτ Χόλοντ. Πραγματοποίησαν ρεκόρ απόστασης πετώντας σε απόσταση 770 χιλιόμερα (περίπου 500 μίλια) σε 18 ώρες.

Το 1836, ο Τόμας Μονκ Μέισον έγραψε το *Account of the Late æronautical Expedition from London to Weilburg* (*Έκθεση σχετικά με την πρόσφατη αεροναυτική εκστρατεία από το Λονδίνο στο Βάιλμπουργκ*) στο οποίο έδινε λεπτομέρειες για το ταξίδι. Αφιέρωσε το βιβλίο στον Χόλοντ.

Ο Μέισον επαναδημοσίευσε το βιβλίο του με περισσότερες λεπτομέρειες το 1838 με τίτλο *Aeronautica; Or, Sketches Illustrative of the Theory and Practice of Aerostation: Comprising an Enlarged Account of the Late Aerial Expedition to Germany* (*Αεροναυτική, ή ενδεικτικά σχέδια της θεωρίας και της πρακτικής των αεροσκαφών: Συμπεριλαμβανομένης μεγάλης έκθεσης σχετικά με την πρόσφατη εναέρια εκστρατεία στη Γερμανία*). Το βιβλίο αυτό περιείχε σχηματικές αναπαραστάσεις από το αερόστατο και τη διαδρομή. Λέγεται πως τα χαρακτικά βασιζόταν σε σχέδια του Μέισον.

Το αερόστατο στην κοιλάδα του Έλμπερν, μετά την προσγείωση
Ο Μέισον περιγράφει το ταξίδι το οποίο διήρκεσε μόνο δεκαοκτώ ώρες και αναφέρει πως μόλις προσγειώθηκαν ξεκίνησαν την επιστροφή τους για την Αγγλία. Σημειώνει πως χρειάστηκαν αρκετές ώρες προμηθειών, δεκατέσσερις βοηθοί, ένα άλογο και μια άμαξα. Όλα αυτά χρειάστηκαν για τη μεταφορά του αεροστάτου στην πλησιέστερη πόλη, το Βάιλμπουργκ. Ο Μέισον σημειώνει επίσης πως η ακριβής τοποθεσία στην οποία προσγειώθηκαν ήταν ένας μύλος με την ονομασία Ντιλχάουζεν στην κοιλάδα του Έλμπερν, σε απόσταση δύο λεύγων από το Βάιλμπουργκ. Ένα ενδιαφέρον στοιχείο που αναφέρει είναι πως η τοποθεσία που προσγειώθηκαν ήταν το ίδιο σημείο στο οποίο είχε προσγειωθεί ο Ζαν-Πιερ Μπλανσάρ σε προγενέστερη πτήση του το 1785 έχοντας απογειωθεί από τη Φραγκφούρτη.

Εκτός από τον πίνακα ζωγραφικής και το βιβλίο, ο ευθυμογράφος Τόμας Χουντ, έγραψε κωμικό ποίημα για να τιμήσει το επικό κατόρθωμα της πτήσης προς το Νασσάου. Το *Ode to Messrs Green, Hollond and Monck on their late Balloon Adventure* (*Ωδή στους Κυρίους Γκριν, Χόλοντ και Μονκ για την πρόσφατη εμπειρία με αερόστατο*), περιλαμβάνει τους ακόλουθους στίχους:

  Write then Messrs Monck Mason Hollond Green !  

  And tell us all you have or haven t seen !  

  Twaa kind when the balloon went out of town  

  To take Monck Mason up and set him down  

  

**Μετάφραση:**  

  Γράψτε μας Κύριοι Μονκ Μέισον, Χόλοντ και Γκριν !  

  Και πείτε μας τι είδατε και τι όχι !  

  Πολύ ευνοϊκό που το αερόστατο απομακρύνθηκε από την πόλη  

  Πέρνοντας μαζί τον Μονκ Μέισον και φέρνοντας τον πίσω

Τη δεκαετία του 1840, ο Μέισον χρεωκόπησε αφού έχασε σημαντικά χρηματικά ποσά ενοικιάζοντας την Όπερα στο Κόβεντ Γκάρντεν. Χρειάστηκαν 23 χρόνια για την έκδοση της δικαστικής απόφασης.

Μετά την πτήση με το αερόστατο
------------------------------

Για πάνω από τριάντα χρόνια μετά το 1845 ο Μέισον δημοσίευε βιβλία σχετικά με τη θεολογία. Το πρώτο βιβλίο του αναφερόταν στο αλάθητο της βίβλου. Το έργο του Μέισον του 1863 με τίτλο *The Work and the Word or The Dealings and Doctrines of God in relation to the State and Salvation of Man summarily Reviewed Reconciled and Recommended in accordance with the dictates of Human Reason* (*Το έργο και τα λόγια ή η ασχολίες και τα δόγματα του Θεού σε σχέση με το Κράτος και η σωτηρία του ανθρώπου αναθεωρημένο συνοπτικά και συμβιβασμένο σύμφωνα με τις επιταγές του ανθρωπίνου λόγου*) περιγράφεται ως *έξυπνα σκηνοθετημένο*, αλλά *θεωρητικά θεολογικό*.

Στη λογοτεχνία
--------------

Το βιβλίο του Μέισον σχετικά με την πτήση του αεροστάτου αποτέλεσε βάση για τη γνωστή απάτη του Έντγκαρ Άλλαν Πόε. Δημοσίευσε εκθέσεις κάποιου άνδρα με το όνομα *Μονκ Μέισον* ο οποίος διέσχισε τον Ατλαντικό με αερόστατο σε τρεις μέρες. Ο χαρακτήρας Μονκ Μέισον δεν ήταν πραγματικό πρόσωπο, αν και βασιζόταν σε μεγάλο βαθμό στον Τόμας Μονκ Μέισον. Η ιστορία ήταν σε μεγάλο βαθμό αντιγραφή του έργου του Μέισον, *Account of the Late Aeronautical Expedition from London to Weilburg* από το 1836.

Ο Μέισον πέθανε το 1889.

Παραπομπές
----------

|  |  |
| --- | --- |
| Wikisource logoWikisource logo | Στη Βικιθήκη υπάρχει υλικό που έχει σχέση με το θέμα:  **Ode to Messrs Green Robert Hollond and Monck Mason on their Late Balloon Expedition (Αγγλικά)** |

1. ↑  *British Museum person-institution thesaurus*. 189387. Ανακτήθηκε στις 9  Οκτωβρίου 2017.
2. ↑  *British Museum person-institution thesaurus*. 199709. Ανακτήθηκε στις 9  Οκτωβρίου 2017.
3. ↑  mp03007. Ανακτήθηκε στις 9  Οκτωβρίου 2017.
4. 1 2  «Thomas Monck Mason (1803-1889)». *www.npg.org.uk*. Ανακτήθηκε στις 18 Ιουλίου 2017.
5. ↑  Mason, Monck (1836). *Account of the late æronautical expedition from London to Weilburg: accomplished by Robert Holland, esq. Monck Mason, esq. and Charles Green, œronaut*. London: F.C. Westley.
6. 1 2  Mason, Thomas Monck (1838). *Aeronautica; or, Sketches illustrative of the theory and practice of aerostation: comprising an account of the late expedition to Germany*. London: F.C. Westley. σελ. 84.
7. ↑  Hood, Thomas (1867). *The Poetical Works of Thomas Hood: With a Memoir of the Author ...* J. Miller.
8. 1 2  Secord, James A. (2000). *Victorian Sensation: The Extraordinary Publication, Reception, and Secret Authorship of Vestiges of the Natural History of Creation*. Chicago & London: University of Chicago Press. σελ. 451. ISBN 978-0-226-74410-0.
9. ↑  Mason, Thomas Monck (1863). *The Journal of Sacred Literature and Biblical Record*. London: Alexander Heylin.
10. ↑  Sova, Dawn B. (2001). *Edgar Allan Poe: A to Z*. New York: Checkmark Books. σελ. 149. ISBN 0-8160-4161-X.

Εξωτερικοί σύνδεσμοι
--------------------

* Monck Mason (1838) *Aeronautica; or, sketches illustrative of the theory and practice of aerostation* Αρχειοθετήθηκε 2016-03-12 στο Wayback Machine. - ψηφιακό ανάτυπο από τη Βιβλιοθήκη Λίντα Χολ.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 69664112
* ISNI: 0000 0000 1052 7579
* GND: 115594523

 |

 |